Bak kato urang tuo-tuo; bulek ayier kerano pembotoung bulek kato kerano muafaket togoh rumah kerano sondi togoh hati kerano berani
Urang Rao, urang awak kalau ketogor dijampi semparen diombuih kunyik disapu kek segalo sondi mujarob pulo diperkonen Ilahi
ilmu iko udah masuk muzium almari ngapo dibuang ke topi itu kan Rao punyo legasi?
Rao ko bangso beradet pantang pepaja memijak tanah sebolom dijojak
Rao ko bersopen santun ninda lelaki disobuit niniek ninda perempuan disobuit uci ayah saudaro disobuit mamak omak saudaro disobuit amai bak nongko tang panggilen hormet keluargo kito
Urang awak ko pandei pulo memasak menggulai lomak iken masin bercampo nangko iken bilih rondang dongen tempuyak asom iken koli sodop sekali kelamai dimasak tahen bebulen-bulen hidangen hari rayo penganen warisan
Rao ko bijak pulo bebaso kalau memujuk disebuitnyo; alaaa pa’ai kalau marah ditukiknyo; jangen mencirik kalau dio tak ingin, dicakopnyo; indo ko podah
baso Rao kayo konsonen “o” ditutuor beralun ado nada intonasi kato sondinyo ado duo: tang dan sang ci kilen donga yor “bak mano tang kuak” “jangen berandai sang, buek la korojo tu” tang dan sang indo ado dalom baso Melayu tapi menjadi estiteka baso Rao asli
baso nyonyo ko sikit berbezo dongen baso Minang ci kilen colo yor mati, katonyo; moda diam, dipahomnyo; ontok urut, disobuitnyo; kusuok indo mahu, dicakopnyo; sikialah indo roti baso, dikatonyo; keloloh mahu, disobuitnyo; omoh indo pahom-pahom, dicakopnyo; nyinyier
Urang awak ko indo omoh berandai cakop Raonyo macom koling masuk Melayu indo fasih macom urang Sungai Itiek indo petah macom urang Gunung Mesah bak mano tang kuak nak mengiduitken baso ko sodangken nyonyo sogen pulo nak berandai sodangken nyonyo tak kuaso nak bertutour ontahlah, naksayo tang kito.
Apo diharop urang di seborang; isuk luso nampak lah nyonyo apo dikonang baso yang ilang; isuk luso berkorojo lah JARO
Ako, kawu dan kilen sado-a-lah nyo kito ko dalom keluargo godang sobuit di Raub ponoh saudaro maro di Pasir Mas idak terkiro banyaknyo di Kg Pasir Raja, Terengganu sekampong pulo soto di Koto Tinggi Gombak, Ampang, Bangi, Kalumpang, Ulu Bernam, Beranang, Mantin, Kuala Pilah, Semenyih dan Lenggeng diaspora Rao ko merato negori Pulau Pinang termasuk juo selatan Kodah tapi di Perak paling ramai sekali Tanjong Malim, Tapah, Temoh, Chemor dan Selama namun Gopeng digola bumi Rao Malaysia.
Sesungguhnyo kito ramai di siko melobihi di sinun tapi tanah Rao Pasaman itu bumi leluhur totop kito konang.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn